CELEX: 32020R2099
Language: lv
Date: 2020-12-15 00:00:00
Title: Komisijas Īstenošanas regula (ES) 2020/2099 (2020. gada 15. decembris), ar ko Īstenošanas regulu (ES) 2019/386 groza attiecībā uz īpašajiem noteikumiem par to tarifa kvotu sadalījumu, kuru kvotas periods būs sācies pirms dienas, no kuras piemēro Eiropas Parlamenta un Padomes Regulas (ES) 2019/216 1. panta 2. punktu

16.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 425/19
               
            
         KOMISIJAS ĪSTENOŠANAS REGULA (ES) 2020/2099
         (2020. gada 15. decembris),
         ar ko Īstenošanas regulu (ES) 2019/386 groza attiecībā uz īpašajiem noteikumiem par to tarifa kvotu sadalījumu, kuru kvotas periods būs sācies pirms dienas, no kuras piemēro Eiropas Parlamenta un Padomes Regulas (ES) 2019/216 1. panta 2. punktu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gads 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta a) un c) punktu,
         tā kā:
         
                     (1)
                  
                  
                     Komisijas Īstenošanas regulā (ES) 2019/386 (2) ir paredzēti noteikumi attiecībā uz Savienības PTO sarakstā iekļauto dažu lauksaimniecības produktu tarifa kvotu sadalījumu pēc Apvienotās Karalistes izstāšanās no Savienības. Minētie noteikumi ir jāpiemēro no tās pašas dienas, no kuras piemērojams Eiropas Parlamenta un Padomes Regulas (ES) 2019/216 (3) 1. panta 2. punkts.
                  
               
                     (2)
                  
                  
                     Noteiktām tarifa kvotām tarifa kvotas periods būs sācies pirms dienas, no kuras piemērojams Regulas (ES) 2019/216 1. panta 2. punkts, un beigsies pēc minētās dienas. Šādiem gadījumiem Īstenošanas regulā (ES) 2019/386 ir paredzēti īpaši noteikumi par to, kā, sākot no dienas, no kuras piemērojams Regulas (ES) 2019/216 1. panta 2. punkts, starp Savienību un Apvienoto Karalisti ir sadalāmi atlikušie daudzumi, kas piešķirami atbilstoši minētajām tarifa kvotām.
                  
               
                     (3)
                  
                  
                     Pēc diskusijām starp Savienību un Apvienoto Karalisti tika panākta kopīga izpratne par šādu tarifa kvotu sadalījumu. Šai kopīgajai izpratnei būtu jānodrošina, ka kopējie sadalījumam pieejamie tarifa kvotu daudzumi pēc Apvienotās Karalistes izstāšanās no Savienības nepārsniedz daudzumus, kas noteikti Savienības PTO sarakstā.
                  
               
                     (4)
                  
                  
                     Tāpēc Īstenošanas regula (ES) 2019/386 būtu attiecīgi jāgroza.
                  
               
                     (5)
                  
                  
                     Lai nodrošinātu juridisko noteiktību un lai tādā veidā sadalītos daudzumus izmantotu par pamatu licenču pieteikumiem, kas iesniegti no 2021. gada 1. janvāra, šai regulai steidzamības kārtā būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
                  
               
                     (6)
                  
                  
                     Regulu (ES) 2019/386 piemēro no dienas, no kuras piemērojams Īstenošanas regulas (ES) 2019/216 1. panta 2. punkts, proti, no 2021. gada 1. janvāra, tāpēc arī šī grozījumu regula būtu jāpiemēro no tās pašas dienas.
                  
               
                     (7)
                  
                  
                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
                  
               IR PIEŅĒMUSI ŠO REGULU.
         
            1. pants
            Grozījums Īstenošanas regulā (ES) 2019/386
            Regulas (ES) 2019/386 1. panta 3. punktu aizstāj ar šādu:
            
                        “3.
                     
                     
                        Atkāpjoties no 1. punkta, ja tarifa kvotas periods sākas pirms dienas, no kuras piemērojams Regulas (ES) 2019/216 1. panta 2. punkts, un beidzas pēc minētās dienas, daudzumus, kas atbilstoši attiecīgajām tarifa kvotām piešķirami no minētās dienas, Savienībā sadala šādi:
                        
                                    a)
                                 
                                 
                                    papildu daudzumus nepiešķir, ja daudzumi, kas piešķirti dalībvalstīs (izņemot Apvienoto Karalisti) pirms dienas, no kuras piemērojams Regulas (ES) 2019/216 1. panta 2. punkts, ir vienādi ar vai lielāki par daudzumiem, kas ir noteikti šīs regulas I pielikuma tabulas trešajā slejā attiecībā uz tarifa kvotām, ko pārvalda ar vienlaicīgas pārbaudes metodi, vai šīs regulas II pielikuma trešajā slejā attiecībā uz tarifa kvotām, ko pārvalda ar rindas kārtības metodi;
                                 
                              
                                    b)
                                 
                                 
                                    papildus piešķiramo daudzumu aprēķina kā starpību starp daudzumiem, kas norādīti šīs regulas I vai II pielikuma trešajā slejā, un daudzumiem, kuri jau iedalīti dalībvalstīs, ja daudzumi, kas piešķirti dalībvalstīs (izņemot Apvienoto Karalisti) pirms dienas, no kuras piemērojams Regulas (ES) 2019/216 1. panta 2. punkts, ir mazāki par daudzumiem, kas ir noteikti šīs regulas I pielikuma trešajā slejā attiecībā uz tarifa kvotām, ko pārvalda ar vienlaicīgas pārbaudes metodi, vai šīs regulas II pielikuma trešajā slejā attiecībā uz tarifa kvotām, ko pārvalda ar rindas kārtības metodi.
                                    Tomēr, ja daudzumi, kas piešķirti Apvienotajai Karalistei pirms dienas, no kuras piemērojams Regulas (ES) 2019/216 1. panta 2. punkts, ir lielāki par starpību starp ES-28 daudzumu, kas noteikts Savienības PTO sarakstā, un ES-27 daudzumu, kas noteikts šīs regulas I vai II pielikuma trešajā slejā, no dienas, no kuras piemērojams Regulas (ES) 2019/216 1. panta 2. punkts, pārsniedzošie daudzumi jāatskaita no daudzuma, kas pieejams dalībvalstīm, izņemot Apvienoto Karalisti.
                                 
                              Divu darba dienu laikā no dienas, no kuras piemērojams Regulas (ES) 2019/216 1. panta 2. punkts, Komisija, izmantojot atbilstīgu publikāciju internetā, publisko katras šā punkta pirmajā daļā minētās tarifa kvotas daudzumus, kas pieejami dienā, no kuras piemēro minētās regulas 1. panta 2. punktu.”
                     
                  
         
            2. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 15. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 671. lpp.
         
         
            (2)  Komisijas Īstenošanas regula (ES) 2019/386 (2019. gada 11. marts), ar ko nosaka noteikumus attiecībā uz dažu lauksaimniecības produktu tarifa kvotu, kas iekļautas Savienības PTO sarakstā, sadalījumu pēc Apvienotās Karalistes izstāšanās no Savienības un attiecībā uz atbilstoši minētajām tarifa kvotām izdotajām importa licencēm un piešķirtajām importa tiesībām (OV L 70, 12.3.2019., 4. lpp.).
         
            (3)  Eiropas Parlamenta un Padomes Regula (ES) 2019/216 (2019. gada 30. janvāris) par Savienības PTO sarakstā iekļauto tarifa kvotu sadalījumu pēc Apvienotās Karalistes izstāšanās no Savienības un ar ko groza Padomes Regulu (EK) Nr. 32/2000 (OV L 38, 8.2.2019., 1. lpp.).